SOLAR พุ่งปรี๊ด! สวนทางรายใหญ่ทิ้งหุ้น
SOLAR พุ่งปรี๊ด! สวนทางรายใหญ่ทิ้งหุ้น ล่าสุด ณ เวลา 10.31 น. ราคาอยู่ที่ 4.50 บาท บวก 0.30 บาท หรือ 7.14% สูงสุดที่ 4.68 บาท ต่ำสุดที่ 4.20 บาท มูลค่าซื้อขายที่ 395.23 ล้านบาท
23 พ.ค. 2559

ผู้สื่อข่าวรายงานว่า ราคาหุ้นบริษัท โซลาร์ตรอน จำกัด (มหาชน) หรือ SOLAR ณ เวลา 10.31น. ราคาอยู่ที่ 4.50 บาท บวก 0.30 บาท หรือ 7.14% สูงสุดที่ 4.68 บาท ต่ำสุดที่ 4.20 บาท มูลค่าซื้อขายที่ 395.23 ล้านบาท ขณะที่ดัชนีตลาดหุ้นไทยโดยรวมลบ 0.28%
โดยราคาหุ้น TSI ปรับตัวขึ้นแรงถึงแม้จะมีข่าวว่านักลงทุนรายใหญ่ขายหุ้น SOLAR ออกมาจำนวนมาก ล่าสุดวันที่ 16 พ.ค.59 นายพงศ์ศักดิ์ ธรรมธัชอารี มีรายงานการจำหน่ายหุ้น SOLAR จำนวน 4.05% คงเหลือจำนวนหลักทรัพย์ภายหลังการจำหน่ายคิดเป็น 14.58% ของสิทธิออกเสียงทั้งหมดของกิจการ
ขณะที่นางปัทมา วงษ์ถ้วยทอง ประธานเจ้าหน้าที่บริหาร SOLAR เปิดเผยว่า บริษัทยังคงมีปัจจัยพื้นฐานที่แข็งแกร่งไม่มีอะไรเปลี่ยนแปลง การบริหารงานโปร่งใส สามารถตรวจสอบได้  ประกอบกับทีมผู้บริหารและพนักงานทุกคนมีความมุ่งมั่นตั้งใจทำงานอย่างเต็มความสามารถ เพื่อผลักดันให้ผลประกอบการเติบโตอย่างมั่นคง ยั่งยืนและสร้างผลตอบแทนที่ดีให้กับผู้ถือหุ้นในอนาคต จึงอยากขอให้นักลงทุนอย่าตกใจเทขายหุ้นออกมา
ขณะที่มั่นใจว่าผลประกอบการไตรมาส 2/2559 จะดีกว่าไตรมาส 1/2559 